Onwettige aborsies: Vroue vra borgtogArgieffoto (repeatcrafterme.com) Lulama Cabela, ŉ geregistreerde verpleegster, en Babalwa Cabela, haar ontvangsdame, staan tereg op 25 aanklagte rakende die verberging van geboortes. Die vroue is in Februarie in hegtenis geneem ná ŉ uitgebreide ondersoek oor onwettige aborsies in Nelson Mandelabaai. Die polisie het tydens ŉ klopjag van die fetusse in ŉ vrieskas gevind. ŉ Bron na aan die ondersoek het vroeër gesê dat die fetusse ten volle ontwikkel was. Volgens die polisie het die ondersoek gespruit uit klagtes van ŉ hospitaal wat pasiënte moes behandel nadat hulle komplikasies weens onwettige aborsies ervaar het. Die klagstaat dui aan dat Lulama as verpleegster aangestel was by ŉ plek wat voor- en nageboortebehandeling aan ma en kind verskaf. Sy het glo dié instelling en haar huis gebruik om die onwettige aborsies uit te voer.